### Beslutning

Line Bech med bemærkning, at byrådet i sit møde den 28. april 2021 har vedtaget Magistratens indstilling i overensstemmelse med erklæring fra Økonomiudvalget af 21. april 2021.

Venstres, Socialistisk Folkepartis, Enhedslisten de Rød-Grønnes og Dansk Folkepartis byrådsgrupper og Odeline Andersen kunne ikke tiltræde indstillingens At 2.

Borgmesterens Afdeling udarbejder notat.

### Resumé

Nedlukningen som følge af COVID-19 har store økonomiske konsekvenser for erhvervslivet i [adresse], ikke mindst turismevirksomheder, detailhandel og oplevelsesindustrien, som er afhængige af en levende bymidte. Der er behov for en økonomisk håndsrækning til igangsætning af konkrete initiativer som bidrag til en god genstart for de særligt trængte brancher.

Som støtte til dette allokerer [adresse] samlet 6 mio. kr. i 2021.

### Indstilling

At 1) der i 2021 afsættes 3 mio. kr. fra erhvervspakken til initiativerne

At 2) der afsættes yderligere 3 mio. kr. til initiativerne som finansieres i forbindelse med den samlede opgørelse af kommunens mer/mindre udgifter relateret til COVID-19

### Sagens forløb

26-03-2021 Borgmesterens Afdeling påtegning

Fremsendes til Magistraten.

Borgmesterens Afdeling skal bemærke, at finansieringen af de 3 mio. kr. fra kommunekassen ikke er i tråd med kommunens økonomiske styringsprincipper. Som følge af behovet for hjælp til brancherne anbefales det dog at tiltræde indstillingen. Håndteres i forbindelse med regnskabet sammen med den samlede opgørelse af corona-relaterede mer- og mindreudgifter.

Borgmesterens Afdeling har herudover ingen bemærkninger til indstillingen.

 06-04-2021 Magistraten

Fremsendes til [adresse] med bemærkning, at Magistraten i mødet den 6. april 2021 anbefaler, at byrådet tiltræder Borgmesterens Afdelings indstilling af 18. marts 2021.

Bøje Mathiasen, rådmand Edith Lind, rådmand Søren Mikkelsen, rådmand Peder Christiansen, Maren Krogh og Josefine Thygesen tog forbehold med hensyn til finansiering fra Coronamidler.

Der udarbejdes inden byrådsbehandlingen en opgørelse over disponeringen af midler til erhverv, og i hvilket omgang, der er udisponerede midler.

Borgmester Robert Jepsen deltog ikke i sagens behandling.

 14-04-2021 [adresse]
Fremsendes til Økonomiudvalget til behandling i henhold til beslutning i byrådets møde den 14. april 2021.
 21-04-2021 Økonomiudvalget
Emilie Overgaard, Jesper Sørensen, Bertil Kristiansen, Stine Friis, Maren Krogh og Mahad Yussuf kunne tiltræde indstillingen i overensstemmelse med Magistratens anbefaling.

Laura Bach tog forbehold.

 28-04-2021 [adresse]

Line Bech med bemærkning, at byrådet i sit møde den 28. april 2021 har vedtaget Magistratens indstilling i overensstemmelse med erklæring fra Økonomiudvalget af 21. april 2021.

Venstres, Socialistisk Folkepartis, Enhedslisten de Rød-Grønnes og Dansk Folkepartis byrådsgrupper og Odeline Andersen kunne ikke tiltræde indstillingens At 2.

Borgmesterens Afdeling udarbejder notat.